Aleksandr Nikulin

Aleksandr Sergejevitš Nikulin (; s. 25. elokuuta 1985 Perm, Venäjän SFNT, Neuvostoliitto) on venäläinen jääkiekkoilija, joka pelaa Ranskan Ligue Magnusin Anglet Hormadissa. Hän on pelipaikaltaan keskushyökkääjä. Nikulin on pelannut urallaan myös kolme NHL-ottelua Ottawa Senatorsissa ja Phoenix Coyotesissa.

 Ura 
 Seuraura 
Nikulin on Molot-Prikamje Permin kasvatti. Hän debytoi miesten peleissä kuitenkin TsSKA Moskovan kakkosjoukkueessa vain 17-vuotiaana Venäjän kolmanneksi korkeimmalla sarjatasolla Pervaja ligassa kaudella 2002–2003. Ottawa Senators varasi Nikulinin neljännellä kierroksella 122. pelaajana NHL:n varaustilaisuudessa 2004. Kaudella 2004–2005 hän debytoi Superliigassa, jossa Nikulin pelasi TsSKA:n paidassa 16 runkosarjaottelua tehopistein 3+3=6. Ensimmäisellä kokonaisella Superliigan kaudellaan 2005–2006 hän teki 51 runkosarjaottelussa tehot 10+12=22 ja seitsemässä playoff-ottelussa yhden maalin.

Kesäkuussa 2007 Nikulin teki NHL-tulokassopimuksen Ottawa Senatorsin kanssa. Hän pelasi kauden 2007–2008 suurimmaksi osaksi farmijoukkue Binghamton Senatorsissa, AHL:ssä, jossa Nikulinin tulokaskausi toi 71 runkosarjaottelussa tehot 14+36=50. Hän oli joukkueen kolmanneksi paras pistemies. Nikulin debytoi kauden aikana myös Ottawan NHL-joukkueessa, jossa hän pelasi kaksi runkosarjaottelua ilman tehopisteitä. Nikulin teki NHL-debyyttinsä 22. marraskuuta 2007 Pittsburgh Penguinsia vastaan. Hän sai ottelussa jääaikaa 5.49 minuuttia ja Nikulin keräsi teholukeman –2. myös kauden 2008–2009 hän aloitti Binghamtonissa. Marraskuussa 2018 Senators kauppasi Nikulinin Phoenix Coyotesiin vaihdossa puolustaja Drew Fataan. Hän pelasi loppukauden pääasiassa AHL-joukkue San Antonio Rampagen vahvuudessa, mutta Nikulin sai myös yhden NHL-ottelun tililleen Coyotesissa.

Kaudeksi 2009–2010 Nikulin palasi TsSKA Moskovaan pelaamaan vuotta aiemmin Superliigan tilalle perustettua KHL:ää. Hän voitti joukkueen sisäisen tehotilaston lukemalla +11. Kesken kauden 2010–2011, syyskuussa 2010 seura kauppasi Nikulinin Amur Habarovskiin vaihdossa kesän 2011 toisen kierroksen varausvuoroon. Hän voitti tehoilla 5+17=22 joukkueen sisäisen syöttöpörssin sekä jakoi sisäisen pistepörssin toisen sijan Aleksei Kopeikinin kanssa edellään vain Radik Zakijev. Toukokuussa 2011 Nikulin teki Amurin kanssa kaksivuotisen jatkosopimuksen. 

Kaudella 2011–2012 Nikulin teki KHL:n yhden kauden piste-ennätyksensä tehoilla 6+20=26. Kesken kauden 2012–2013, lokakuussa 2012 Amur kauppasi hänet Sibir Novosibirskiin vaihdossa hyökkääjä Andrei Stepanoviin ja Mihail Fisenkoon. Kaudeksi 2013–2014 Nikulin siirtyi Spartak Moskovaan. Kaudeksi 2014–2015 hän palasi TsSKA Moskovaan, mutta viiden siellä pelatun ottelun jälkeen seura lähetti Nikulinin farmijoukkue VHL-joukkue Buran Voronežiin, kunnes TsSKA kauppasi hänet lokakuun 2014 lopulla Neftehimik Nižnekamskiin. 

Nikulin siirtyi kaudeksi 2015–2016 Nikulin siirtyi Lada Toljattiin, mutta lokakuussa 2015 seura kauppasi hänet Vitjaz Podolskiin vaihdossa hyökkääjä Anton Krysanoviin. Huhtikuussa 2016 Nikulin teki seuran kanssa vuoden mittaisen jatkosopimuksen. Kaudella 2017–2018 hän teki KHL:n yhden kauden maaliennätyksensä 11 osumallaan, joilla Nikulin oli Vitjazin kolmanneksi paras maalintekijä.

Syksyllä 2019 Nikulin odotti itselleen sopimustarjousta KHL:stä, mutta hän jäi kuitenkin ilman sopimusta ennen siirtotakarajan sulkeutumista joulukuussa. Tammikuussa 2020 Nikulin siirtyi Slovakian Extraliga-joukkue HK 32 Liptovský Mikulášiin. Hän pelasi siellä vain kaksi ottelua, kunnes saman kuun lopulla hän siirtyi loppukauden 2019–2020 kattavalla sopimuksella Mestis-joukkue TUTO Hockeyn riveihin. Nikulin teki siellä yli piste per peli -tahdilla 11 runkosarjaottelussa tehot 4+9=13.

Nikulin oli kokonaan pelaamatta kauden 2020–2021. Kaudeksi 2021–2022 hän palasi vuoden mittaisella sopimuksella TUTO Hockeyn Mestis-joukkueeseen. Nikulin jakoi tehoilla 10+23=33 joukkueen sisäisen pistepörssin toisen sijan Mikke Levon kanssa edellään Roope Ranta. Hän jakoi myös 12 syöttöpisteellään Mestiskarsintojen syöttöpörssin voiton joukkuetoverinsa Leo Ringin kanssa.

Kaudeksi 2022–2023 Nikulin siirtyi vuoden mittaisella sopimuksella Ranskan Ligue Magnusin Anglet Hormadiin.

 Maajoukkueura 

Nikulin pelasi alle 20-vuotiaiden MM-kilpailuissa vuonna 2005, jolloin hän voitti hopeaa. Nikulin on pelannut myös Venäjän A-maajoukkueessa yhteensä kymmenen ottelua Euro Hockey Tourilla kausina 2005–2006 ja 2006–2007.

 Tilastot 
 2002–2003  TsSKA Moskova-2  RUS-3  46  22  14  36  –  –  –  –  –  – 2003–2004  TsSKA Moskova-2  RUS-3  55  23  27  50  60  –  –  –  –  –  2004–2005  TsSKA Moskova  RSL  16  3  3  6  0  –  –  –  –  –  JMM  6  1  1  2  2 2005–2006  TsSKA Moskova  RSL  51  10  12  22  22  7  1  0  1  2 2006–2007  TsSKA Moskova-2  RUS-3  4  2  3  5  0  –  –  –  –  –   TsSKA Moskova  RSL  33  5  11  16  8  12  4  2  6  4 2007–2008  Ottawa Senators  NHL  2  0  0  0  0  –  –  –  –  –   Binghamton Senators  AHL  71  14  36  50  34  –  –  –  –  – 2008–2009  Binghamton Senators  AHL  5  2  0  2  0  –  –  –  –  –   Phoenix Coyotes  NHL  1  0  0  0  0  –  –  –  –  –   San Antonio Rampage  AHL  64  7  16  23  20  –  –  –  –  – 2009–2010  TsSKA Moskova  KHL  42  5  17  22  2  3  0  0  0  0 2010–2011  TsSKA Moskova  KHL  7  0  1  1  0  –  –  –  –  –   Amur Habarovsk  KHL  45  5  17  22  4  –  –  –  –  – 2011–2012  Amur Habarovsk  KHL  44  6  20  26  12  –  –  –  –  – 2012–2013  Amur Habarovsk  KHL  14  1  2  3  2  –  –  –  –  –   Sibir Novosibirsk  KHL  36  4  11  15  6  7  1  1  2  0 2013–2014  Spartak Moskova  KHL  45  4  4  8  8  –  –  –  –  – 2014–2015  TsSKA Moskova  KHL  5  0  0  0  4  –  –  –  –  –   Buran Voronež  VHL  7  4  3  7  6  –  –  –  –  –   Neftehimik Nižnekamsk  KHL  22  1  4  5  4  –  –  –  –  – 2015–2016  Lada Toljatti  KHL  16  0  2  2  8  –  –  –  –  –   Vitjaz Podolsk  KHL  26  4  6  10  0  –  –  –  –  – 2016–2017  Vitjaz Podolsk  KHL  51  8  14  22  6  4  1  1  2  0  2017–2018  Vitjaz Podolsk  KHL  48  11  14  25  6  –  –  –  –  – 2018–2019  Vitjaz Podolsk  KHL  52  3  14  17  6  2  0  0  0  0 2019–2020  HK 32 Liptovský Mikuláš  SloEL  2  0  0  0  0  –  –  –  –  –   TUTO Hockey  Mestis  11  4  9  13  29  –  –  –  –  – 2020–2021  ei pelannut                       2021–2022  TUTO Hockey  Mestis  42  9  24  33  20  –  –  –  –  – 2 kautta  yhteensä  NHL  3  0  0  0  0  –  –  –  –  – 10 kautta  yhteensä  KHL  453  52  126  178  68  16  2  2  4  0 2 kautta  yhteensä  AHL  140  23  52  75  54  –  –  –  –  – 3 kautta  yhteensä  RSL  100  18  26  44  30  19  5  2  7  6 2 kautta  yhteensä  Mestis  53  13  33  46  49  –  –  –  –  – 1 kausi  yhteensä  SloEL  2  0  0  0  0  –  –  –  –  –

 Lähteet 

 Viitteet 

Luokka:Venäläiset jääkiekkoilijat
Luokka:Ottawa Senatorsin varaamat pelaajat
Luokka:Vuonna 1985 syntyneet
Luokka:Elävät henkilöt